open-index/open-wikipedia-markdown huggingface dataset:
Невил Годард

**Невил Ланселот Годард** () — барбадошки автор и мистик, кој пишувал за вистинското значење на Библијата како несветовна историја, не историски, туку само строги и едноставни приказни што го поучуваат човештвото на патот кон духовното будење и вистинското спасение. Неговото суштинско учење било дека човековата вообразба е Бог, дека сите ние сме Бог преродени како човек, пробудејќи се во нашата божествена свест преку Христос (моќта и мудроста Божја) во нас.

## Ран живот
Годард е роден во Фонтабел, Сент Мишел, Барбадос на 19 февруари 1905 г., во семејството на Џозеф Натаниел Годард, трговец; и Вилхелмина Годард, (родена Хинксон). Невил бил четвртото од десетте деца. Тој исто така бил постар брат на крикетарот и стопанственикот Џон Годард. На 17-годишна возраст, Годард се иселил во Њујорк во 1922 г. за да учи драма и ја започнал својата театарска кариера како танчар во Њујоршкиот театар во 1925 г. Помеѓу 1929 и 1936 г., негов учител бил етиопскиот рабин по име Абдула во Њујорк. Во тоа време, Абдула го запознал со кабалата и го научил еврејски. Писателот на „Новата мисла“ Џозеф Марфи, исто така, го признал Абдула како свој учител.

Во 1942 г., на 38-годишна возраст, бил повикан во војска и распореден во кампот Полк, Луизијана во 11-та оклопна дивизија. По отслужувањето на само девет месеци, тој добил почесно отпуштање од неговиот баталјонски командант, полковникот Теодор Билбо Помладиот. По овој краток престој во војска, на Годард му било дадено американско државјанство, бидејќи до тој миг бил британски државјанин.

## Наводи

## Надворешни врски

* Аудиокниги на Невил Годард на македонски
* 

__СОСОДРЖИНА__
__ИНДЕКС__

Категорија:Родени во 1905 година
Категорија:Умрени во 1972 година
Категорија:Мистици
Категорија:Учители
Проглас

**Проглас** (старословенска глаголица **ⰒⰓⰑⰃⰎⰀⰔⰟ**, кирилица **Прогласъ**) е предговорот на старословенскиот превод на четирите евангелија. Бил напишан од Свети Кирил во 863–867 во Велика Моравија (денешна Моравија и Словачка). Прогласот се смета за прва поема напишана на литературниот старословенски јазик.

Денес се познати четири преписи на Прогласот, 3 српски и 1 руски. Најстариот од нив е од 13 век и се чува во збирката на Хиландарскиот манастир.

## Авторство
Константин Филозоф е наведен како автор во српските ракописи. Сепак, тој не би се нарекувал себеси „нашиот благословен учител“. Можно е овој дел да бил вметнат подоцна или, пак, вистинскиот автор на прогласот му го припишал овој текст на Константин Филозоф за да добие поголем авторитет. 

Истржувачите имаат различен пристап кон авторството:
* авторот е Константин Филозоф според А. Ф. Хилфердинг, Е. Голубински, И. Франк, Н. Николски, Е. Георгиев, Јосеф Вајс, Ф. Гривец
* авторот е Константин Презвитер според А. И. Соболевски, Ј. Иванов, М. Мурко, В. Н. Златарски
* ниту еден од горенаведените не е автор или не зазеле страна: И. И. Стрезневски, В. Јагиќ, А. Воронов, М. Вајнгарт, И. Охијенко, Н. Вијк, Франтишек Пастрнек.

## Целосен текст на Прогласот

## Белешки

## Наводи

## See also
*Викиизвор - целосен текст на *Прогласот* (на кирилица)
*Викиизвор целосен текст на *Прогласот* (на глаголица)

Категорија:Старословенска книжевност
Полноќен експрес

**„Полноќен експрес“** (англиски: *Midnight Express*) — филм на режисерот Алан Паркер од 1978 година, снимен по мемоарите на Били Хејс од 1977 година. Автори на сценариото се Оливер Стоун, Били Хејс и Вилијам Хофер, а главните улоги ги играат: Бред Дејвис, Ајрин Миракл, Џон Харт, Бо Хопкинс, Пол Л. Смит и Ренди Квејд. Филмот освоил шест награди „Златен глобус“, вклучувајќи ја и наградата за најдобар филм, како и три награди БАФТА (за најдобра режија, најдобра монтажа и најдобра споредна машка улога — Џон Харт). Исто така, филмот имал четири номинации за наградите „Оскар“, вклучувајќи ги категориите најдобар филм и најдобра режија, при што победил во две категории: најдобро приспособено сценарио — Оливер Стоун и најдобра оригинална музика — Џорџо Мородер). Најпосле, на Канскиот филмски фестивал, филмот бил номиниран за „Златна палма“.

## Синопсис
Били Хејс (го игра Дејвис) е млад Американец кого го апси турската полиција зашто се обидува да прошверцува хашиш од Истанбул. Тој е осуден и затворен во траење од четири години. Во затворот е изложен на нечовечки услови и постојано измачување. Пред крајот на отслужувањето на казната, тој дознава дека турскиот суд го осудил на казна од дополнителни 30 години. Бидејќи престојот во затворот станува неподнослив, Били одлучува да побегне од затворот...

## Наводи

Категорија:Британски филмови
Категорија:Американски филмови
Категорија:Трилери
Категорија:Филмови за затвореници
Категорија:Филмови од 1978 година
Категорија:Филмови на англиски јазик
Категорија:Филмови чие дејствие се одвива во Турција
Категорија:Филмови на Алан Паркер
Категорија:Филмови со Бред Дејвис
Категорија:Филмови со Ајрин Миракл
Категорија:Филмови со Џон Харт
Категорија:Филмови со Бо Хопкинс
Категорија:Филмови со Пол Л. Смит
Категорија:Филмови со Ренди Квејд
Газанско-египетска граница

**Газанско-египетска граница** — границата долга 12 километри (7,5 милји) помеѓу Појасот Газа и Египет со тампон зона долж границата долга околу 14 километри (8,7 милји).

Граничниот премин Рафа е единствениот премин меѓу Египет и Појасот Газа. Се наоѓа на меѓународната граница што беше потврдена со мировниот договор меѓу Египет и Израел од 1979 година. Преку граничниот премин Рафах се одвива само преминување на лица; како таква, границата Египет-Газа е отворена само за премин на луѓе, а не за стоки. Целиот товарен сообраќај мора да оди преку Израел, обично преку израелскиот граничен премин Керем Шалом на бариерата Газа-Израел.

## Поздина
На 1 октомври 1906 година, отоманската и британската влада се договориле за границата помеѓу Палестина под отоманско владеење и Египет со британска власт, да биде од Таба до Рафа. Иако по Првата светска војна Палестина исто така била под британска контрола, границата Египет-Палестина била задржана за да се контролирало движењето на локалните бедуини.  Од 1948 година, Газа била окупирана од независен Египет. Следствено, границата меѓу Појасот Газа и Египет била обична административна граница без гранична контрола. Во Шестдневната војна во 1967 година, Израел го освоил Синајскиот Полуостров и Појасот Газа од Египет, и повторно имал номинална гранична контрола.

Во 1979 година, Израел и Египет потпишале мировен договор со кој Синај, кој се граничи со Појасот Газа, го вратил под контрола на Египет. Како дел од тој договор, 100 метри широкиот појас, позната како патека Филаделфи, била воспоставена како тампон зона помеѓу Појасот Газа и Египет. Во мировниот договор, повторно создадената граница Газа-Египет била повлечена преку градот Рафа. Кога Израел се повлекол од Синај во 1982 година, Рафа била поделена на египетски и палестински дел, раздвојувајќи ги семејствата, разделени со бариери од бодликава жица.

## Наводи

Категорија:Граници на Египет
Категорија:Појас Газа
Категорија:Државни граници
Руска национална библиотека

мини|десно|Зградата на Руската национална библиотека
**Руската национална библиотека** (, *РНБ*), сместена во Санкт Петербург, е првата, и една од трите национални библиотеки на Русија. РНБ моментално е рангирана меѓу најголемите библиотеки во светот. Ја има втората најголема библиотечна збирка во Руската Федерација, ризница на националното богатство, и серуски информативен, истражувачки и културен центар. Во текот на својата историја, библиотеката цели кон сеопфатно стекнување на националниот печатен производ и обезбедила слободен пристап до своите збирки.

## Наводи

Категорија:Библиотеки во Русија
Мишко Крстевски

**Мишко Крстевски** (р. Скопје, ) — македонски фолк пејач на народна музика.

## Кариера
Крстевски своите професионални почетоци ги има на "Фолк Фест Валандово" во 1991 година со песната "Колку чини меракот". Потоа настапува на "Цветници" 1993 со "Замене си родена" и 1994 со "Ана Анита". Во 1994 настапува на "Фолк Фест Валандово" со "Љубов моја ранлива" и 1995 со "Нема да те преболам". Тој е редовен учесник и на фестивалите: Фолк Фест Роса, Тетовски фолк фест, Гоце Фест, Тумба фест, Охрид фест, Серенада Битола, Фолк Фест Валандово и други. 

Неговата кариера ја одбележаа неколку големи хитови: За таа љубов да наздравиме, Дуњо моја, Запри запри виолино, Ти можеш се, Љубов моја ранлива и Ана Анита.

Во 2021 година прослави 30-години јубилеј на македонска фолк сцена, и по тој повод му излегуваат новите песни Да живее љубовта, Ех да си до мене и Само ти.

Крстевски е добитник на неколку награди, од кои: Во 1994 година, на Валандоно настапува со песната "Љубов моја ранлива", каде победува со прва награда од публика исто и во 1996 година, со "Зошто боже".  Во 2023 година настапува на Фолк Фест Валандово со "Ема убава" каде победува на фестивалот со прва награда од жирито.

Во 2025 година, на "Охрид Фест" победува со награда од публиката за песната "Соња", по негов текст и музика и аранжман на Љупчо Соколовски од Фортуна Бенд.

## Надворешни врски
* Профил на Мишко Крстевски , Музички регистар
* Мишко Крстевски на Facebook - Фан страна
* Мишко Крстевски на YouTube.

Категорија:Македонски пејачи
Категорија:Македонски музичари
Категорија:Македонски фолк пејачи
Категорија:Македонски поп-фолк пејачи
Категорија:Луѓе од Скопје
Александар Шиколе

**Александар Шиколе** ( во  —  во ) — македонски нефролог и универзитетски професор на Медицинскиот факултет во Скопје.

## Животопис

Шиколе завршил Медицински факултет во Скопје, каде што и специјализирал. Докторирал во 1994 година од областа на примената на еритропоетинот кај пациенти лекувани со ХД, проблематика на која континуирано работи.

Бил директор на Клиниката за нефрологија (1993-2003; 2006-?). Бил гувернер на Европското здружение за вештачки органи.

Објавил 250 труда.

Починал на 25 март 2021 година по кратко и тешко боледување.

## Наводи

Категорија:Македонски нефролози
Категорија:Македонски универзитетски професори
Бранислав Шикиќ

**Бранислав Шикиќ** ( во  —  во ) — хрватски шумарски инженер и југословенски комунистички деец.

## Животопис

Бил истакнат деец на студентското движење во Македонија и член на Комунистичката партија на Југославија од 1941 година. По окупацијата бил член на Покраинската воена комисија во 1941 година, кога бил уапсен од бугарската полиција. Подоцна, бил политички комесар на Поречкиот НОПО.

По Ослободувањето бил вработен во државната управа во областа на шумарството.

## Наводи

Категорија:Хрватски шумарски инженери
Категорија:Југословенски политичари
Офира

**Офира** (; ) ― египетско населено место кое претходно било израелска населба во областа Шарм ел Шеик на јужниот Синајскиот Полуостров, која е денешна египетска територија која била под израелска окупација од 1967 до 1982 година. Офира била населена од 1969 година и требала да прими 500 семејства. Леталиште било отворено во 1976 година, денес познат како Меѓународен аеродром Шарм ел Шеик.

Името го добила по библискиот Офир, африканска земја во која било ископувано злато.

Офира гледал на заливот кај Шарм ел-Маја и областа Несима. На шест километри северно во заливот Наама, Израел го изградил своето прво туристичко село.

За време на Јомкипурската војна, тоа било место на една воздушна битка, каде што бил убиен полубратот на египетскиот претседател Анвар Садат, Атеф.

Во пролетта 1982 година, Офира била испразнета бидејќи Синај бил вратен во Египет во согласност со Договорот од Кемп Дејвид што довело до мировен договор меѓу Египет и Израел. За разлика од Јамит, Офира не била урната. Наместо тоа, таа била дадена на Египет и населена со Египќани и продолжува да биде до денес.

## Наводи

## Надворешни врски

* 
Категорија:Координати на Википодатоците
Категорија:Престаноци во 1982 година во Израелскиот Воен Гувернат
Категорија:Појавено во 1969 година во Израелскиот Воен Гувернат
Категорија:Поранешни израелски населени места во Синај
Категорија:Никулци за Египет
Министерство за образование (Египет)

**Министерство за образование** ― министерство одговорно за образованието во Египет.

## Министри

* Хилми Мурад (1968–1969)
* Ел Хелали ел Шербини (септември 2015 година-?)
* Тарек Шавки (февруари 2017 година-?)
* Реда Хегази (август 2022 година-)

## Поврзано

* Државен кабинет на Египет
* Список на министри за образование на Египет

## Наводи

## Надворешни врски

* 
* Податочна база на кабинетите на Египет 

Категорија:Министерства за образование
Категорија:Образованието во Египет
Категорија:Координати кои не се на Википодатоците
Образование
Категорија:Статии кои содржат текст на египетски арапски јазик
Категорија:Никулци за Египет
Падот на имамот

***Падот на имамот*** ― роман од египетскиот писател Навал ел-Садави, објавен на арапски во 1987 година. Англискиот превод (*The Fall of the Imam*) направен од страна на сопругот на авторот, Шериф Хетата, е објавен во 1988 година.

## Содржина
Со дејствие во неименувана арапска земја, двата главни лика се Имамот, лицемерниот водач на земјата, полн со омраза и омраза кон кој било роден посреќен од него, и прекрасното вонбрачно сираче, Бинт Алах (Божјата ќерка). Приказната е насочена на два крајно грозни настани. Прво, каменувањето и осакатувањето на една жена, извршени повеќе за да се тероризираат неговите противници и да се замолчат неговите критичари, отколку за да се усогласат со Божјата волја, не му оставаат на читателот никаков сомнеж за бруталноста на владејачката сила. Вториот настан е убиството на самиот Имам и превирањата што тоа ги носи во земјата.

## Наводи

Категорија:Романи со религија
Категорија:Романи со сираци
Категорија:Романи на арапски јазик
Категорија:Египетски романи
Категорија:Романи од 1987 година
Категорија:Никулци за Египет
Египетско географско друштво

мини|Египетско географско друштво
**Египетско географско друштво** (; ) ― друштво основано со декрет на кедивот Исмаил-паша на 19 мај 1875 година. Нејзин прв претседател бил германскиот ботаничар, патник и етнолог Георг Август Швајнфурт. Основано како „Кедивко друштво за географија“, неговото име било изменувано неколку пати со цел да го одрази променливиот политички статус на Египет. Денешното име го добило по Египетската револуција од 1952 година.

## Наводи

## Надворешни врски

* Службена мрежна страница 



Категорија:Географија на Египет
Категорија:Географски друштва
Категорија:Организации основани во 1875 година
Категорија:Истражувачки институти во Египет
Категорија:Појавено во 1875 година во Египет
Категорија:Никулци за Египет
Министерство за животна средина (Египет)

**Министерство за животна средина** ― министерството одговорно за прашањата поврзани со животната средина во Арапската Република Египет. Тековен министер е Јасмин Фуад. 

## Историја
Министерството било основано во 1997 година. Политиките на министерството ги спроведува Египетската агенција за работи со животна средина.

Во 2014 година, Министерството и Италија потпишале договор да го направат Ел Гуна, град на Црвеното Море, како неутрален за јаглерод.

Во 2017 година, Европската Унија и Египет ги завршиле плановите за еколошки и други проекти во вредност од 600 милиони евра.

Кон крајот на 2017 година, Министерството објавило дека забележале намалување од 13-15% во согорувањето на оризот од страна на оризопроизводителите, практика што предизвикува црн токсичен облак.

Во 2021 година, Министерството станало членка на  Светската мрежа за чистење отпад.

## Поврзано

* Државен кабинет на Египет

## Наводи

## Надворешни врски

* База на податоци на кабинет на Египет 

Египет
Животна средина
Категорија:Министерства основани во 1997 година
Категорија:Појавено во 1997 година во Египет
Категорија:Никулци за Египет
Министерство за здравство и население (Египет)

**Министерство за здравство и население** ― министерство чиј домен е здравството и населението на Египет.  Седиштето на установата е во Каиро. Калед Абдел Гафар, тековниот министер за здравство, бил назначен во август 2022 година.

## Министри

* Хала Зајед (2018–2022)
* Калед Абдел Гафар (привремено) (2021)
* Калед Абдел Гафар (2022–до денес)

## Поврзано

* Државен кабинет на Египет

## Наводи

## Надворешни врски

* 
* Податочна база на кабинетот на Египет 

Египет
Здравство и население
Категорија:Координати кои не се на Википодатоците
Категорија:Владини агенции појавени во 1936 година
Категорија:Појавено во 1936 година во Египет
Категорија:Медицински и здравствени организации со седиште во Египет
Категорија:Никулци за Египет
Парламентарни избори во Египет (1979)

**Предвремени парламентарни избори во 1979 година** ― парламентарни избори кои биле одржани во Египет на 7 јуни 1979 година, а вториот круг за 147 места кој бил одржан на 14 јуни. По опитните избори во 1976 година, на кои три различни фракции на Арапскиот социјалистички сојуз се натпреварувале едни против други, земјата била вратена во повеќепартиската политика. Ова било потврдено на референдумот за создавање нови партии, одржан во април.

Биле избрани по двајца кандидати од секоја од 176-те изборни единици, при што бил потребен втор круг на гласање доколку еден или двајцата кандидати не успеат да освојат над 50% од гласовите во првиот круг, или ниту еден од кандидатите со над 50%, не бил класифициран како работник или земјоделец (секоја изборна единица морала да има барем еден земјоделец или работник што ја застапувал). Покрај тоа, 30 места биле резервирани за жени, а по изборите, претседателот назначил уште 10 членови.

На изборите учествувале околу 1.600 кандидати, од кои речиси 1.000 биле независни. Исходот бил победа за Националната демократска партија на претседателот Анвар Садат, која освоил 347 од 392 места.

## Резултати

## Наводи

Категорија:Настани во јуни 1979 година во Африка
Категорија:Парламентарни избори во Египет
Категорија:Статии за избори и референдуми со нецелосни резултати
Категорија:Египет во 1979 година
Категорија:Избори во 1979 година во Африка
Категорија:Никулци за Египет
Васе Суми

**Васе Суми** — македонски револуционер од влашка народност, учесник во македонското револуционерно движење, член и војвода на Македонската револуционерна организација.

## Животопис
Суми е роден во гратчето Бојмица, Гевгелиско, тогаш во Османлиското Царство, денес во Грција. Влегува во ВМОРО и станува војвода. Загинал во пролетта 1906 година, заедно со три негови четници во борба со османлиските сили, крај селото Голема Ливада, Гуменџиско.

## Наводи


Категорија:Дејци на ВМОРО
Категорија:Македонски Власи
Парламентарни избори во Египет (1976)

**Парламентарни избори во 1976 година** ― парламентарни избори кои биле одржани во Египет на 28 октомври 1976 година, со втор круг во четири изборни единици на 4 ноември. Додека Арапскиот социјалистички сојуз останал единствената законска партија во земјата, како и на претходните избори, овие избори биле посебни по тоа што три различни политички фракции на партијата се натпреварувале едни против други (десничарската Социјалистичка либерална организација, центристичката Арапска социјалистичка организација и левичарската Национална напредна сојузна партија), заедно со 208 независни. Овој изборен опит довел до првите повеќепартиски избори, уште од 1952 година, во Египет во 1979 година.

Биле избрани по двајца кандидати од секоја од 175-те изборни единици, при што бил потребен втор круг на гласање доколку еден или двајцата кандидати не успеат да освојат над 50% од гласовите во првиот круг, или ниту еден од кандидатите со над 50% не бил класифициран како работник или земјоделец (секоја изборна единица морала да има барем еден земјоделец или работник што ја застапувал). По изборите, уште десет членови биле назначени од претседателот.

Исходот бил победа за Арапската социјалистичка организација, која освоила 295 од 360 места. Излезноста на гласачите била само 39,77%.

## Резултати

## Наводи

Категорија:Парламентарни избори во Египет
Категорија:Настани во октомври 1976 година во Африка
Категорија:Статии за избори и референдуми со нецелосни резултати
Категорија:Египет во 1976 година
Категорија:Избори во 1976 година во Африка
Категорија:Никулци за Египет
Луи Ајер

мини|Портрет на Луи Ајер за време на Балканските војни
**Луи-Емил Ајер** — швајцарски и бугарски просветен деец и општественик, сметан за основоположник на спортското движење во Бугарија. Загинува во 1916 година, во Првата светска војна, како бугарски офицер во Битката кај Дојран.

## Животопис
Луи Ајер е роден во 1865 година во Бе, во кантонот Во во Швајцарија. Живее во Хомберт во кантонот Берн. Учи во Лозана, Женева и Нешател и работи како учител по спортски дисциплини во Вјове.

Во 1893 година бугарскиот министер за просвета Георги Живков го поканува заедно со уште девет швајцарски педагози да ги положат основите на спортското образование во Бугарија. Ајер работи како учител по физичко воспитување во Лом (1894), Силистра (1903) и Русе (1909) и е главен тренер на јуначките друштва. Ги воведува спортовите лесна атлетика, дигање на тегови, борба и бокс. Раководи со техничката комисија на гимнастичкиот сојуз „Јунак“.

При избувнувањето на Првата балканска војна во 1912 година, Ајер на денот кога е објавена мобилизацијата се вклучува во Бугарската армија како доброволец и ја формира Јуначката легија во Русе. Во Втората балканска војна во 1913 година е командир на првата чета на Дванаесеттата лозенградска дружина на Македонско-одринското ополчение. Војува на Македонскиот фронт кај Султан Тепе и Драм Теке. За неговото херојство е унапреден во офицерскиот чин потпоручник и два пати е одликуван со крст „За храброст“.

По војната ја издава книгата „*Pro Bulgaria*“ на француски јазик во која ги брани бугарските позиции. Сите приходи од книгата ги дарува на бугарските воени ветерани. Објавува и статии за Бугарија во весникот „Ла Жјонев“.

При влегувањето на Бугарија во Првата светска војна одново се вклучува во армијата како доброволец. Првично е распореден во воен транспорт, но протестира и како офицер е преместен во Триесет и третиот пешадиски свиштовски полк. Ајер загинува на 2 септември 1916 година како командир на чета во одбраната на Дојран. Погребан е во дојранското село Чаушли.

Бугарско-швајцарското друштво основано во 1991 година во Русе, стадионот во Силистра, улица во Софија, како и врв на планината Елсворт на Антарктикот го носат неговото име.

Категорија:Швајцарски писатели
Египетски центар за економски и општествени права

**Египетски центар за економски и општествениправа** (ЕЦЕОП; латинична кратенка: ECESR) ― египетска невладина правна и истражувачка организација која се занимава со прашања од египетските и арапските човекови права.

## Достапност
ЕЦЕОП понекогаш координира со други невладини организации за решавање на прашањата за човековите права. Во извештајот насловен „*Над државата“*, ЕЦЕОП предложил дека зголемените странски вложувања можеби нема да доведат до подобрување на условите за повеќето Египќани.

## Полициски рации
Канцелариите на ЕЦЕОП биле подложени на повеќекратни рации од египетската полиција што довело до протести од многу други агенции.

## Египетски протести во 2019 година
ЕЦЕОП станал добро познат за време на египетските протести во 2019 година по својата детална документација за апсења на демонстранти и случајни минувачи. На 26 септември 2019 година, пет дена по почетокот на протестите, ЕЦЕОП навел 1909 апсења поврзани со протестите.

## Поврзано

* Калед Али
* Правен центар „Хишам Мубарак“
* Мохамед Адел (водач на млади)

## Наводи

## Надворешни врски

* Почетна страница на ЕЦЕОП (англиски, службен)
* Советувања'': Влијанието на човековите права на фискалната и даночната политика'', поднесок од ЕЦЕОП до *Специјалниот известувач на Обединетите нации за крајна сиромаштија и човекови права*.

Категорија:CS1-одржување: бот: непознат статус на изворната URL
Категорија:Аналитички центри со седиште во Египет
Категорија:Организации за граѓански права
Категорија:Организации за човекови права со седиште во Египет
Категорија:Никулци за Египет
Тешка ноќ во Џерико

**„Тешка ноќ во Џерико“** (англиски: *Rough Night in Jericho*) - американски вестерн-филм од 1967 година, во режија на Арнолд Лејвен (Arnold Laven), според сценариото на Сидни Бем (Sydney Boehm) и Марвин Х. Алберт (Marvin H. Albert). Главните улоги ги граат: Дин Мартин (Dean Martin), Џин Симонс (Jean Simmons) и Џорџ Пепард (George Peppard). Ова е единствениот филм во кариерата на Дин Мартин во кој глуми негативен лик.
 
## Синопсис
Вдовицата Моли (ја игра Симонс) е претприемничка која со својот партнер му се спротивставува на месниот моќник Алекс Флад (го игра Мартин). Тој ги користи сиет средства за да завладее со градот и да ѝ ја преземе работата...

## Наводи

Категорија:Филмови со Дин Мартин
Категорија:Филмови со Џорџ Пепард
Категорија:Филмови со Џин Симонс
Категорија:Филмови на Арнолд Лејвен
Категорија:Филмови на англиски јазик
Категорија:Филмови од 1967 година
Категорија:Филмови чие дејствие се одвива во САД
Категорија:Вестерни
Категорија:Американски филмови
Аколут

мини| Група аколути
**Аколут** — лице што му помага на свештеникот во извршувањето на богослужбата (особено во Римокатоличката црква). 

Аколутот е обично лаик, ако е дете, тогаш се вика **ѓаче**, кое особено му помага на свештеникот во следните задачи:

* подготвување на олтарот
* подготовка на даровите (домаќин и вино )
* подготовка на евангелската книга
* носење литургиски реквизити (крст, свеќа, кандило итн.)
* му помага на свештеникот при миењето на рацете
* ѕвонење со рачни ѕвона на важни делови од богослужбата.

Пред Вториот ватикански собор, аколутите задолжително биле машки лица (момчиња), но по овој собор, на некои места биле воведени и женски лица.

## Историја
Почетоците на аколутите се протегаат сè до јудаизмот, каде што на свештеникот во службата му помагале левити, кои може да се каже дека биле првите аколути, бидејќи извршувале слични задачи.

Христијанските аколути биле воведени околу 30 г. н. е. Отпрвин, тие биле ученици на апостолите, но подоцна ученици на нивните ученици.

## Занимливости
Полскиот крал Јан III Собјески околу 1680 година, еден ден пред да замине во војна, служел како аколут во црквата.

Папата Пиј XII му бил аколут на својот секретар секое утро за време на војна.

## Наводи

Категорија:Црковни титули
Категорија:Богослужба
Категорија:Зборови што ги нема во ТРМЈ
Категорија:Грцизми
Египетски Султанат

**Египетски Султанат** () — краткорочен протекторат на Обединетото Кралство над Египет од 1914 до 1922 година. Произлегол од Египетскиот Кедиват, отоманска трибутарна држава. Престанал да постои во 1922 година со потпишување на декларацијата за независност на Египет, со која е создадено Египетското Кралство.

## Историја
мини|лево|Хусеин Камил
Првата светска војна избувнала на крајот на јули 1914 година. Веќе на 5 август, египетската влада објавила документ кој во суштина претставувал објава на војна против Силите на Оската. Бидејќи Отоманското Царство застанало на страната на Германија и Австроунгарија, Британците официјално го прогласиле крајот на турскиот суверенитет и вовеле свој протекторат во Египет. Британскиот кандидат Хусеин Камил го заменил туркофилот кедив Абас Хилми-паша на султанскиот престол. Прогласен бил Египетскиот Султанат кој станал воена база на Велика Британија. Незначителен број Египќани учествувале во воените дејности. Значително поголем број служеле во работни и превозни единици под команда на британската армија.

Националистичкото движење во Египет мирувало за време на Првата светска војна, очекувајќи дека Британија ќе ја признае независноста на Египет по завршувањето на судирот. Пред почетокот на мировните преговори во Париз, националистичката „делегација“ на Вафд извршила притисок врз Лондон да ја признае независноста на Египет. Британците одговориле со апсење на Саад Заглул-паша, водачот на движењето. Во 1919 година во Египет избувнало востание. На Британците им било тешко да контролираат востание од вакви размери што се проширило низ сите слоеви на египетското општество. Револуцијата била задушена во крв. Сепак, немирите продолжиле. Од страв од целосно губење на контролата, Велика Британија била принудена на 28 февруари 1922 година формално да ја признае независноста на Египет.

## Извори
* Историја на Блискиот Исток - Масимо Кампанини
 
Категорија:Британска Империја
Категорија:Поранешни монархии
Категорија:Поранешни држави во Африка
Категорија:Историја на Египет
Богдан Шешиќ

**Богдан Шешиќ** ( во  —  во ) — српски филозоф со меѓународно реноме.

## Животопис

Дипломирал филозофија во Белград во 1934 година, а докторирал во Берлин во 1938 година.

Од 1947 година е примен за асистент на Филозофскиот факултет во Скопје, а за предавач во 1951 година. Ги предавал предметите Логика, Историја на фолозофијата, Етика и Естетика. На Факултетот останува до 1954 година, кога се вработува на Филозофскиот факултет во Белград, станувајќи редовен професор во 1962 година.

Контактите со Филозофскиот факултет во Скопје ги продолжува преку честите гостувања со предавања и учество во комисии за оценка и одбрана на докторски дисертации.

Неговите книги ги користеа бројни генерации студенти. Автор е на голем број книги, расправи и статии објавени во меѓународни списанија.

## Наводи

Категорија:Српски филозофи
Рипида

[мини|300x300пкс|<center> Рипида од 1787 г. ([Народен музеј на Србија|Народен музеј, Белград).]]
**Рипида** () — обреден богослужбен реквизит во православната црква што се користи за бркање на малите инсекти од причесниот леб и вино. Изработен е од лесен метал или дрво во облик на диск, квадрат, ромб, крст или ѕвезда со долга рачка. На него има двостран приказ на серафими со шест крила (хексаптеригон, ) или херувими кои се околу Господ Исус Христос и кои му служат. Обично се прават во парови.

Во употреба е уште од првиот век на нашата ера па до денес. Литургиските служебници наведуваат дека два ѓакона ги држат од двете страни на светиот престол и мавтаат со нив, симболизирајќи ги херувимите кои летаат околу чесните дарови. Покрај тоа, тие им претходат на чесните дарови при големиот вход, се носат на литии, во поедини делови во архијерејската служба, како и во сите поважни случаи. Кога не се во употреба, се чуваат во апсидата на црквата.

Рипидите во коптските, ерменските и некои други православни цркви имаат мали метални прстени или ѕвончиња околу работ што произведуваат звук што е химна на ангелите на Бога.

## Наводи

Категорија:Православие
Категорија:Богослужба
Категорија:Грцизми
Едро

[мини|[Латинско едро]]
**Едро** — платно распнато на бродскиот јарбол, кое кога е изложено на ветер создава потисок и служи како погон, т.е. ја користи енергијата на ветерот за движење на бродот (чамец, други пловни објекти).

Секое едро има свое име според положбата, обликот и целта. Едрата обично се делат на **попречни**, распнати попреку на крстови и **надолжни**, распнати по должината на бродот.

Бродовите што користат едра како единствен или главен погон се нарекуваат едреници.

## Наводи

## Поврзано
* Едрење
* Едрилица
* Едреник

Категорија:Едрење
Категорија:Морепловство
Книга на Страшниот суд

**Книга на Страшниот суд** (староанглиски: *Domesday Book*; латински: *Liber de Wintonia* — „Винчестерска книга“) или **Книга на Судниот ден** — збирка материјали од првиот општ попис на земјиштето во Средновековна Европа, спроведен во Англија во 1085–1086 г. по наредба на Вилијам Освојувачот. Пописните материјали претставуваат невиден извор на информации за општествениот, економскиот и демографскиот развој на Англија во XI век. Поточно, податоците од пописот ни овозможуваат да извлечеме заклучоци за населението на Англија во оваа епоха. Но поради нецелосните податоци и употребата на различни начини на пресметка од различни писатели, таа е многу поинаку определена, во опсег од приближно 1,3 до 2,5 милиони луѓе. Насловот на книгата се однесува на библискиот Суден ден, кога сите луѓе мора да се соочат пред целосен список на нивните дела.

Вилијам Освојувачот сакал да ги знае подробностите за земјата што ја освоил — Англија. Тој им дозволил на неговите рицари и барони да имаат големи површини земја, а за возврат барал од нив да му плаќаат кирија. Книгата на Страшниот суд била запис за секоја фарма, село и куќа, за тој да знаел колку кирија требало да добие. Само некои селца од селскиот предел ги нема во книгата. Големите градови како Лондон и Винчестер, исто така, не се во Книгата на Страшниот суд, можеби поради нивната големина или затоа што луѓето не поседувале земја, што значи дека не можеле да се оданочат.

## Наводи

## Надворешни врски

* Focus on Domesday
* Searchable index of landholders in 1066 and 1087 
* Commercial Site selling Domesday Book
* Doomsday Book
* Open Domesday — Интерактивна карта, наведувајќи ги подробностите за секој имот или поседувања на секој наемател, како и слики со висока острина од изворниот ракопис.

__СОСОДРЖИНА__
__ИНДЕКС__

Категорија:1085
Категорија:Среден век
Категорија:Норманско освојување на Англија
Категорија:1086
Категорија:Англонормани
Категорија:Англија во 11 век
Категорија:Книги
Наполеон (филм од 2023)

**Наполеон** () —  епски историски филм во режија и производство на Ридли Скот по сценарио на Дејвид Скарпа. Филмот раскажува за доаѓањето на Наполеон Бонапарт на власт и за неговиот однос со неговата сопруга Жозефина. Наполеон го игра Хоакин Финикс, кој исто така работи како продуцент, а Ванеса Кирби и Тахар Рахим ги играат споредните улоги. Филмот бил објавен на 22 ноември 2023 г. во САД и Обединетото Кралство од Sony Pictures Releasing, а потоа и од Apple TV+. Во Македонија бил објавен на 23 ноември од Cineplexx MK.

## Содржина
Филмот ја раскажува приказната за порастот на славата и моќта на францускиот офицер Наполеон Бонапарт. Започнува во есента 1793 г., кога младиот офицер на француската армија присуствува на погубата на поранешната кралица Марија Антоанета. Тогаш Наполеон прави вртоглава кариера, се жени за убавата Жозефина Боарне, ја презема власта и се искачува на императорскиот престол. Неговиот живот е исполнет со војни и семејни неволји. Филмот содржи шест големи борбени сцени. Поточно, тоа се битките кај Аустерлиц, Бородино и Ватерло.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2023 година
Категорија:Филмови
Категорија:Историски филмови
Категорија:Епски филмови
Хиба Абу Нада

**Хиба Камал Абу Нада** (24 јуни 1991 — 20 октомври 2023) — палестинскa поетeсa, романописец, нутриционисткa и википедијанка. Нејзиниот роман *„Кислородот не е за мртвите“* го освоил второто место на наградата Шарџа за арапска креативност во 2017 година. Таа била убиена во нејзиниот дом во појасот Газа од израелски воздушен напад во војната Израел-Хамас од 2023 година.

## Животопис
Абу Нада била родена во Мека, Саудиска Арабија на 24 јуни 1991 година. Таа добила диплома по биохемија на Исламскиот универзитет во Газа, и завршила магистерски студии по клиничка исхрана на Универзитетот Ал-Азхар.

Работела одредено време во Центарот за креативност Русул, поврзан со Институтот за сираци Ал-Амал. Според весникот Ал-Ајам, таа била „преокупирана со правдата, востанијата на Арапската пролет и реалноста на палестинскиот живот под окупација“.

Таа објавила голем број збирки поезија и роман со наслов *al-Uksujīn laysa lil-mawtā* („Кислородот не е за мртвите“, ). Во 2017 година, таа го освоила второто место за нејзиниот роман на 20-тата годишна награда за арапска креативност Шарџа, што се одржала во Обединетите Арапски Емирати. Книгата била повторно објавена од Дар Диван во 2021 година.

### Смрт
Нејзината последна објава на интернет била на 8 октомври 2023 година, кога напишала:

*Ноќта на Газа е темна, без сјајот на ракетите, тивка без звукот на бомбите, застрашувачка освен удобноста на молитвата, црна освен светлината на мачениците.* *Добра ноќ, Газа.*

На 20 октомври 2023 година, таа била убиена во Израелско-палестинската војна, за време на воздушен напад на израелските воздухопловни сили, кој го погоди нејзиниот дом во Кан Јунис во јужниот дел на Газа. Таа имаше 32 години.

## Дела
* ''

## Наводи

## Надворешни врски
* 
* 

Категорија:Починати во 2023 година
Категорија:Родени во 1991 година
Категорија:Палестински поети
Јулијан Шумлански

**Јулијан Шумлански** (; 1840, Лавов — Софија, 1920) — просветител и просветен активист. Учител и во голем број училишта во Македонија.

## Биографија

### Рани години
Роден е во 1840 година во галицискиот град Лавов, во тоа период во рамки на  границите на Австриското Царство. Дипломирал природни науки на Универзитетот во Лавов. Заедно со колегите од универзитетот формирале одред со кој учествувале во Полското Востание (1863 – 1864 г.). Осуден на прогонство во Сибир, тој успеал да побегне во Отоманското Царство. Се населил во Истанбул, каде со помош на Михал Чајковски започнал да работи во султанската палата. По некое време заминал за Романија, а подоцна пристигнал и во Бугарија, каде нашол работа како учител во училиште.

### Просветителните дејства во Македонија
Првично предавал во гимназијата "*Принц Борис I*" во Русе, подоцна работел во Солунската машка гимназија и во други училишта низ Македонија. Го поддржувал македонското национално движење и помагал, преку дипломатски притисок, да се ослободат од затвор, голем број револуционерни дејци, осудени за антидржавни активности. Се оженил со македонката Захарија Василева и заедно со неа основале сиропиталиште во Битола, во кое биле згрижени околу 120 деца кои останале сираци по Илинденското востание во 1903 година. Станал професор на битолската машка гимназија. Одржувал врски со Внатрешната македонската револуционерна организација.

### Последни години
За време на балканските војни бил меѓу главните организатори, заедно со сопругата, при создавање на Болницата за Црвениот крст за ранетите војници од Бугарската армија во Солун (денес Солунска општа *Болницата „Свети Димитар“*) . Откако Бугарија ја загубила втората балканска војна, болницата на семејството Шумлански станала засолниште за прогонетите војници. По поразот на Бугарија во Втората балканска војна во 1914 година, тој и неговата сопруга биле протерани на еден од островите во Егејското Море. По завршувањето на воените дејствија, биле пречекани како национални херои во Софија. Пристигнувајќи таму Шумлански веќе бил во тешка здравствена состојба, каде што умрел набргу, во 1920 год.

## Наводи

## Надворешни врски

Категорија:Починати во 1920 година
Категорија:Луѓе од Лавов
Категорија:Родени во 1840 година
Категорија:Починати во Софија
Категорија:Учители во Битолската машка гимназија
Спиро Кубуровски

**Спиро Кубуровски** (Косинец, 24 октомври 1940 - Скопје, 9 април 1999) - помалку-познат македонски уметник од Егејска Македонија кој бил активен во втората половина од 20-тиот век. Живеел во Скопје во поголемиот дел од неговиот живот.

## Животопис
Тој бил роден на 24 октомври 1940 година во с. Косинец, Костурско (грч. *Ιεροπηγή, Јеропиги*). Бил еден од повеќето деца на Ристо и Трпа Кубуровски. Во неговото детство избегал заедно со семејството во НР Македонија, тогаш дел од Југославија поради истерувањето и геноцидот на Егејските Македонски деца (познати како децата бегалци) и нивните семејства од поради што дел од нив ги подржувале грчките комунисти во Грчката граѓанска војна. Во околу 60-тите години од 20-тиот век се запишал во Белградски факултет за уметност каде што учел некое време, кога потоа се преселил во с. Мралино, Скопско. Починал на 9 април 1999 година на 58-годишна возраст од срцев удар и други компликации.

### Кариера
Тој е познат по своите апстрактни слики, кои се изложуваат во многу земји низ светот. Кубуровски работел и како професор на Академијата за уметности во Скопје. Во неговите дела може да се забележи употребата на јаки бои и абстрактни форми.

### Уметнички Дела

# **“Синџир”** - слика од 1970 година.
# **“Конструкција”** - слика од 1972 година.
# **“Композиција”** - слика од 1974 година.
# **“Скулптура”** - керамичка скулптура од 1980 година.
# И други

## Друго
Тој бил оженет со Милка Тричковска и имал две ќерки близначки, Билјана и Наташа, родени во 1978 година. Изградил куќа во Мралино во првата половина од 70-тите години од 20-тиот век.
Ефтим Аксентиев

**Ефтим Аксентиев** (роден 17 август 1985 година) ― македонски тренер и поранешен фудбалер кој играл како играч од средниот ред и напаѓач.

## Кариера
### Играчка кариера
Во летото 2011 година, Аксентиев станал играч на прволигашот Брегалница 2008.

Во летото 2013 година, Аксетиев го напуштил Гостивар и повторно се преселил во прволигашот Брегалница 2008 што бил неговиот втор престој во штипскиот клуб. Таа сезона, Брегалница 2008 и Аксентиев стигнале до полуфиналето во Купот на Македонија. Следната сезона Аксентиев се преселил во второлигашот Еуромилк Горно Лисиче. Сезоната 2015/16 ја започнал во второлигашот Еуромилк Горно Лисиче, но во декември се преселил во третолигашот Академија Пандев. Таа сезона, Аксентиев станал првак во Третата Лига - Исток.

Во јануари 2017 година, за време на зимската пауза на сезоната 2016/17, Аксентиев станал играч на Осогово. Таа сезона, Осогово и Аксентиев завршиле на третото место во првенството и обезбедиле пласман во Втората лига - Исток. Но следната сезона, Аксентиев се преселил во Каменица Саса, екипа која исто така била туку што унапредена. За сезоната 2018/19, поточно во ноември 2018 година, Ефтим Аксентиев се вратил во третолигашот Осогово. Таа сезона, Аксентиев и Кочани ја освоиле Третата лига - Исток и обезбедиле пласман во Втората лига - Исток.

### Тренерска кариера
За сезоната 2020/21, Аксентиев бил помошник тренер на Осогово.

Сезоната 2022/23, Аксентиев бил главен тренер на Осогово.

Во јули 2023 година, Аксентиев дал неотповиклива оставка во Осогово.

## Почести
* **[[ФК Работнички|Работнички]]**
** Првак во Првата македонска фудбалска лига (1): 2007/08
** Првак во Купот на Македонија (1): 2008/09
* **[[ФК Академија Пандев|Академија Пандев]]**
** Првак во Третата македонска фудбалска лига (1): 2015/16
* **[[ФК Осогово (Кочани)|Осогово]]**
** Првак во Третата македонска фудбалска лига - Исток (1): 2018/19

## Наводи

## Надворешни врски
* 
* 
* 
* Ефтим Аксентиев на Transfermarkt.com

Категорија:Фудбалери во Првата македонска фудбалска лига
Категорија:Фудбалери на ФК Брегалница (Штип)
Категорија:Фудбалери на ФК Работнички (Скопје)
Категорија:Фудбалери на ФК Силекс
Категорија:Фудбалери на ФК Академија Пандев
Категорија:Живи луѓе
Категорија:Родени во 1985 година
Категорија:Фудбалери во Првата фудбалска лига на Албанија
Категорија:Фудбалери во Втората македонска фудбалска лига
Категорија:Фудбалери на ФК Саса
Категорија:Фудбалери на ФК Осогово (Кочани)
Категорија:Фудбалери на ФК Горно Лисиче
Категорија:Фудбалери на ФК Гостивар
Категорија:Фудбалери на ФК Поградец
Категорија:Фудбалери на ФК Скендербег (Корча)
Категорија:Тренери на ФК Осогово (Кочани)
Категорија:Фудбалери од Кочани
Категорија:Фудбалски тренери од Кочани
Ристо Шеќерински

**Ристо Шеќерински** ( во  —  во ) — македонски архитект.

## Животопис

Дипломирал на Архитектонскиот факултет во Белград во 1951 година кај професорот Богдан Несторов. Живеел и работел во Скопје во проектантското претпријатие „Проектант“ (до 1956 година). Се преселил во Нови Сад и во Белград каде работел како проектант до 1963 година, а потоа работел во Швајцарија и во Германија како слободен архитект. Во Германија останал до крајот на својот живот.

Проектирал објекти со разни намени, од кои преовладуваат станбените објекти. Позначајни реализации во Македонија:
* Административен објект на ул. „11 Октомври“ во Скопје (урнат во 1963 при земјотресот); и
* Неколку станбени блокови во Скопје (1952-1955).
**Станбен блок на аголот од бул. „Кочо Рацин“ и ул. „11 Октомври“; и
**Станбен блок на ул. „Орце Николов“ (за универзитетските вработени).

Учествувал на повеќе архитектонски конкурси од 1951-1991 година на кои освоил повеќе од 10 први награди. Покрај со архитектурата се бавел и со изработка на многу акварели и разни цртежи.

Негово дело е зградата наречена „Тоблероне“ во Белград во населбата Карабурма, изградена во 1963 година.

## Наводи

Категорија:Македонски архитекти
Категорија:Југословенски архитекти
Атентатот во Сараево (филм од 1975)

**„Атентатот во Сараево“** (српсохрватски: *Атентат у Сарајеву*) — филм на режисерот Вељко Булајиќ од 1975 година. Главните улоги ги играат: Кристофер Пламер, Флоринда Болкан, Максимилијан Шел, Ирфан Менсур, Радош Бајиќ, Бранко Ѓуриќ, Јана Швандова и Јан Хрушински. Филмот бил југословенски кандидат за наградата „Оскар“ за најдобар странски филм, но не влегол во потесниот избор.

## Синопсис
Филмот претставува реконструкција на настаните непосредно пред атентатот на австроунгарскиот надвојвода и престолонаследник Франц Фердинанд и на самиот ден на атентатот, кој бил формален повод за Првата светска војна.

## Наводи

Категорија:Историски филмови
Категорија:Југословенски филмови
Категорија:Чехословачки филмови
Категорија:Унгарски филмови
Категорија:Германски филмови
Категорија:Филмови на српскохрватски јазик
Категорија:Филмови од 1975 година
Категорија:Филмови на Вељко Булајиќ
Категорија:Филмови со Кристофер Пламер
Категорија:Филмови со Флоринда Болкан
Категорија:Филмови со Максимилијан Шел
Категорија:Филмови со Ирфан Менсур
Категорија:Филмови со Радош Бајиќ	
Категорија:Филмови со Бранко Ѓуриќ	
Категорија:Филмови со Јана Швандова	
Категорија:Филмови со Јан Хрушински
Категорија:Филмови чие дејствие се одвива во Сараево
Категорија:Филмови на Јадран филм
Пет ноќи кај Фреди (филм)

***Пет ноќи кај Фреди*** () — американски натприроден филм на ужасите во режија и сценарио на Ема Тами во соавторство на Скот Котон и Сет Кадбек, врз основа на серијата видеоигри *[[Five Nights at Freddy’s]]* создадена од Скот Котон. Главните улоги ги толкуваат Џош Хачерсон, Елизабет Лејл, Пајпер Рубио, Мери Стјуарт Мастерсон и Метју Лилард.

## Содржина
Мајк Шмит (го глуми Џош Хачерсон) е млад човек што се грижи за својата 10-годишна сестра Аби (Пајпер Рубио). Неодамна отпуштен и очаен за работа, Мајк се согласува да заземе должност како ноќен чувар во еден напуштен тематски ресторан: *Пицеријата на Фреди Фазбер*. Но Мајк наскоро открива дека ништо во ресторанот не е како што изгледа. Четирите аниматроници — Фреди Фазбер, Бони, Чика и Фокси — можат да се движат низ ноќта и да имаат неизгаслива желба за убивање. Со помош на Ванеса, месна полицајка (Елизабет Лејл), ноќите на Мајк кај *Фреди* ќе го доведат до необјаснети средби со натприродното и ќе го вовлечат во црното срце на неискажливиот кошмар.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови
Категорија:Филмови од 2023 година
Категорија:Натприродно
Категорија:Ужаси
Категорија:Хорор-филмови
Распнување (Ван Дајк)

мини|419x419пкс| ''Распетие'' (околу 1630) од Ентони ван Дајк
***Распнување*** или ***Распетие*** ― слика со масло на платно од Антонис ван Дајк, насликана околу 1630 година. Висока е 2,51 м.

## Историја
Првично била нарачана како високо олтарно дело во реколетскиот манастир во Лил за време на вториот период на ван Дајк во Антверпен, помеѓу неговото враќање од Италија во 1627 година и неговото заминување за Лондон во 1632 година. Се вратил на темата што веќе ја насликал околу 1617-1919 година за време на неговиот прв период во Антверпен, кога сè уште бил помошник во студиото на Рубенс - ова било *[[Распнувањето со Дева Марија, Свети Јован и Света Марија Магдалена]]*, продадено на Рубенс во 1621 година. како високо олтарно дело на језуитската црква во опатијата „Св. Винок“ во Берж, сега во Музејот Лувр. Композицијата на второто дело е поизворна, со помалку средишен крст во коси положба за да се даде длабочина на сцената. Небото и косата на Магдалена го покажуваат влијанието на венецијанските мајстори што ван Дајк ги видел за време на неговото време во Италија.

Била запленет за време на Француската револуција и во 1795 година била дел од основачката збирка на Дворецот на ликовни уметности во Лил, каде што сè уште живее.

## Иконографија
Симболични се трите бои што ги носат тројцата ожалостени: златно жолта од Марија Магдалена (вечна светлина), црвена од Јован Евангелист (Страста) и сина од Богородица (мантија на човештвото). Третата фигура во сенка на крајната десница е нејасна, но можеби е една од Трите Марии. Распнувањето се случило на Голгота („местото на черепот“) и така черепот на Адам е прикажан во подножјето на крстот, доле лево, под трн, симболизирајќи ја несреќата на Падот и Првородениот грев, неговите боцки повикувајќи се на Христовиот венец од трње. Во полукругот над крстот е „мистична делта“ што го симболизира Светото Тројство.

## Поврзано

* Список на слики од Антонис ван Дајк

## Наводи

## Надворешни врски

* ''Распнување'' - Дворец на ликовните уметности во Лил

Категорија:Слики на Пресвета Богородица
Категорија:Слики во Дворецот на ликовни уметности во Лил
Категорија:Черепи во уметноста
Категорија:Олтарни дела
Категорија:Слики кои ја прикажуваат Марија Магдалена
Категорија:Слики кои го прикажуваат Распнувањето на Исус
Категорија:Религиозни слики од Антонис ван Дајк
Категорија:Слики од 1630 година